

 **Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Ilfov** |

**DRAFT**

# DECIZIA ETAPEI DE ÎNCADRARE

# Din data de 29.10.2019

Ca urmare a solicitării de emitere a acordului de mediu adresată de **CORSO DISTRIBUTION CENTER SRL,** cu sediul social în municipiul Câmpia Turzii, str. Laminoriştilor, nr. 149, clădirea C1, et. 1, judeţul Cluj, înregistrată la A.P.M. Ilfov cu nr. 5502/15.03.2019, cu completarile ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011,**

**Autoritatea Competentă pentru Protecția Mediului decide**, ca urmare a consultărilor desfăşurate în cadrul şedinţei Comisiei de Analiză Tehnică, din data de 03.07.2019, că proiectul „***construire unitate depozitare produse congelate şi refrigerate, anexe administrative şi tehnice, alei carosabile şi pietonale, parcaje, semnalistică, totem publicitar, realizare acces, ȋmprejmuire, bazin de retenţie ape pluviale şi organizare de şantier***”, propus a fi amplasat în oraşul Chitila, tarlaua 41, parcelele 181/15, 181/16, 181/17, 181/18, 181/19, 181/20, 181/21, nr. cad. 55591, C.F. 55591, judeţul Ilfov, **nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a)proiectul nu se încadrează în prevederile Legii nr. 292/2018, anexa nr. 1;

b) proiectul se încadrează în prevederile Legii nr. 292/2018, anexa nr. 2, pct. 10, lit. a): „*proiecte de dezvoltare a unităţilor/zonelor industriale*”.

**II. Motivele pe baza carora s-a stabilit neefectuarea evaluarii adecvate sunt următoarele:**

Proiectul propus nu are efecte asupra Ariilor Naturale Protejate; terenul aferent proiectului nu se situează nici ȋn interiorul şi nici ȋn vecinătatea acestora.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul nu are impact asupra corpurilor de apă.

**1. Caracteristicile proiectului:**

***1.1. Descrierea proiectului:***

Scopul proiectului este construirea unei unităţi pentru depozitare produse congelate şi refrigerate, pe terenul proprietate privată a societăţii în suprafaţă de 49487 mp, conform actului de alipire autentificat cu nr. 2752/20.11.2018 de către N.P. Cristina Mihalache. Terenul este ȋnscris ȋn Cartea Funciară nr. 55591 Chitila.

Unitatea pentru depozitare va fi prevăzută cu următoarele corpuri:

- Hală depozitare produse congelate parter cu Sc=6856,51 mp;

- Hală depozitare produse refrigerate şi zonă tehnică Parter+Mezanin parţial cu Sc=2960,57 mp;

- Corp administrativ P+2E cu Sc=416,26 mp.

Sistemul constructiv pentru cele trei corpuri de clădire este tip cadre din beton armat prefabricat cu stâlpi şi grinzi. La partea inferioară de jur ȋmprejur se va amenaja un soclu din beton prefabricat până la cota +0,5 m faţă de cota zero.

Pe teren se mai propun următoarele: platformă acoperită depozitare cu S=265 mp, anexă cabină poartă cu S=37,27 mp, cameră pompe cu S=93,12 mp, rezervor apă incendiu, spriklere cu S=68,81 mp şi vas tampon cu S=12,69 mp

Ȋn incintă se vor amenaja alei şi platforme betonate, alei şi platforme balastate, parcări auto şi parcări pentru dube şi TIR-uri. De asemenea, ȋn partea de nord-vest se va amenaja un bazin de retenţie deschis cu S=1244,46 mp.

Şantierul va fi organizat pe laturile estice/sudice ale terenului, cu amplasarea următoarelor:

- baracă container cu destinaţia post control şi pază

- baracă container pentru dirigintele de şantier şi securitatea/sănătatea muncii

- baracă container cu destinaţia grup sanitar ecologic

- baracă container cu destinaţia sală şedinţe - 2 buc.

- baracă container pentru beneficiar

- post trafo

- punct alimentare cu apă

- baracă container cu destinaţia vestiar

- zonă confecţionare armătură

- zonă depozit cofraje

- baracă materiale diverse

- magazie depozitare scule/unelte de mică mecanizare

- zonă preparare beton

- încăpere prim ajutor

- zonă depozitare gunoi.

**Bilanț teritorial:**

Suprafață teren 49 487 mp, din care:

- suprafață teren cedat domeniului public – 308,74 mp

- suprafață construită totală cu anexe – 10 710,92 mp;

- suprafață circulaţii platforme carosabile – 8287,66 mp;

- suprafață circulaţii platforme pietonale – 1193, 92 mp;

- suprafață platforme piatră spartă – 610,58 mp;

- suprafață borduri beton – 322,72 mp;

- bazin de retenţie ape pluviale – 1244,46 mp;

- **suprafaţă spaţii verzi plantate – 9897,4 mp (20 %)**;

- suprafaţă teren neamenajat pentru posibile investiţii viitoare – 16910,54 mp.

**Asigurarea utilităţilor (apă-canal)**:

Conform Avizului de Gospodărire a Apelor nr. 235-IF din 18.10.2019 emis de Administraţia Bazinală de Apă Argeş Vedea - S.G.A. Ilfov-Bucureşti:

**- Alimentarea cu apă** în scop igienico-sanitar şi tehnologic (instalaţie de răcire utilaje) din cinci foraje proiectate F1 cu H=40 m şi F2-5 cu H=25 m fiecare pentru stingerea unui eventual incendiu.

Agentul frigorific va fi asigurat dintr-un sistem frigotehnic pe bază de amoniac.

**- Apele uzate menajere** vor fi colectate ȋntr-un bazin vidanjabil din beton armat cu V1=100 mc.

**Apele tehnologice** de la instalaţia de răcire vor fi evacuate ȋn canalul deschis impermeabil aparţinând Primăriei Chitila, după care vor fi dirijate ȋn canalul deschis din beton armat Dragomireşti-Chitila (tronsonul II) şi apoi ȋn lacul Străuleşti.

**Apele pluviale** colectate de pe platformele carosabile vor fi trecute printr-un separator de hidrocarburi, după care împreună cu restul apelor pluviale de pe acoperişuri vor fi direcţionate către bazinul de retentie din pământ căptuşit cu geomembrană cu V2=740 mc, de unde vor fi evacuate controlat pe spatiile verzi din incintă.

***1.2****.* ***Utilizarea resurselor naturale***

Se folosesc agregate minerale (nisip, piatră, etc.) şi lemn la cofraje pentru construirea obiectivului.

***1.3. Generare deşeuri***

În perioada lucrărilor de execuţie rezultă următoarele categorii de deşeuri:

- deşeuri menajere şi asimilabile celor menajere de la personalul şantierului de lucru,

- ambalaje reciclabile (hârtie/carton, plastic şi lemn – paleţi);

- pământ şi pietriş rezultate ȋn urma excavării;

- deşeuri de materiale de construcţie, şlamuri de beton.

La funcţionarea obiectivului rezultă:

- deşeuri menajere şi asimilabile celor menajere de la personalul angajat;

- deşeuri de ambalaje reciclabile din hârtie/carton material plastic şi lemn (paleţi);

Prin proiect s-a prevăzut o platformă betonată echipată cu sistem de spălare (sifon de pardoseală şi furtun cu apă), pe care vor fi amplasate europubele pentru colectare selectivă a deşeurilor.

Deşeurile generate atât la execuţie cât şi la funcţionare, vor fi predate către agenţi economici autorizaţi ȋn vederea valorificării (materialele reciclabile), restul deşeurilor urmând a fi predate către agenţi economici autorizaţi ȋn vederea eliminării.

***1.4. Emisii poluante, inclusiv zgomotul şi alte surse de disconfort***:

Lucrările de construcţie ale obiectivului care implică săpături pentru fundaţii, nivelări, compactări, etc.) constituie sursa de emisie a poluanţilor, care constau în:

- pulberi (sedimentabile și în suspensie) – emisii fugitive, de suprafață, necontrolate;

- praf, zgomot şi vibraţii generate de autovehicule şi de utilajele specifice lucrărilor;

- gaze de eșapament (SO2, NOx, CO, CO2, NMVOC, particule ȋn suspensie şi sedimentabile), emise de motoarele autovehiculelor care funcţionează pe motorină implicate în procesele de transport și utilaje – surse mobile;

Emisiile vor fi nedirijate, joase, cu impact strict local, temporar și de nivel redus, fiind condiționate de mai mulţi factori: tipul autovehiculului, conţinutul ȋn sulf al carburantului, parcursul total, viteza medie de rulare, fluxul zilnic probabil şi distanţa maximă parcursă pe drum.

La funcţionarea obiectivului rezultă:

- gaze arse (CO, NOx, SOx, pulberi) de la generatorul electric folosit doar ȋn situaţii de urgenţă - sursă staţionară.

- gaze de eșapament de la motoarele autovehiculelor care transportă marfa şi de la cele care manipulează marfa ȋn depozit (motostivuitoare) – sursă mobilă.

- pulberi/praf rezultate de la traficul autovehiculelor din incintă - sursă mobilă.

Emisiile rezultate vor respecta valorile limită impuse prin standardele şi normativele în vigoare.

Măsuri pentru diminuarea impactului

- se va realiza o ȋmprejmuire temporară de delimitare şi semnalizare a proprietăţii (h=2,00 m) realizată din plasă sau garduri modulare;

- se va urmări periodic starea tehnică a maşinilor/utilajelor de lucru astfel încât să se evite emisiile de noxe ȋn atmosferă;

- se va asigura umectarea drumurilor de şantier ȋn vederea reducerii emisiilor de pulberi ȋn aer;

- transportul materialelor pulverulente la punctele de lucru se va realiza cu mijloace acoperite corespunzător;

- depozitele de materiale vor fi bine delimitate şi protejate ȋmpotriva rafalelor de vânt;

 - se va asigura curăţirea corespunzătoare a mijloacelor de transport la ieşirea din şantier ȋn zone amenajate, pentru a preveni împrăştierea molozului pe drumurile publice;

***1.5. riscul de accident, ţinându-se seama in special de substantele si de tehnologiile utilizate***:

Risc de accident redus.

**2. Localizarea proiectului**

2.1. utilizarea existentă a terenului: terenul este situat ȋn intravilanul localităţii conform PUG Chitila aprobat prin HCL nr. 9/10.03.2005, prelungit prin H.C.L. nr. 63/25.06.2015, ȋn zona M cu funcţiune de industrie, depozitare, servicii, comerţ.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Tipurile şi caracteristicile impactului potenţial**:

Se iau în considerare efectele semnificative posibile ale proiectelor, în raport cu criteriile prevăzute la pct. 1 si 2, cu accent deosebit pe:

- importanţa şi extinderea spaţială a impactului: zona geografică şi dimensiunea populaţiei care poate fi afectată – se consideră că nu există un impact semnificativ asupra asezărilor umane, nu se impun masuri pentru protectia asezarilor umane;

- cumularea impactului cu impactul altor proiecte existente şi/sau aprobate – nu este cazul;

- natura transfrontalieră a impactului – nu este cazul;

- mărimea şi complexitatea impactului – pe perioada de executie a lucrărilor se preconizează un impact redus pe termen scurt ȋn zona terenului şi a vecinătăţilor.

- probabilitatea impactului: posibil şi repetabil;

- durata, frecvenţa şi reversibilitatea impactului: impact local pe termen relativ scurt, cu caracter temporar pe perioada preconizată a lucrărilor.

**4. Condiţii de realizare a proiectului:**

a) Investiţia şi organizarea de şantier se vor realiza în condiţiile impuse prin Certificatul de Urbanism nr. 39/28.01.2019 emis de Primaria comunei Chitila şi prin avizele sau acordurile emise de instituţiile menţionate în acesta;

b) Investiţia se va realiza cu respectarea condiţiilor din Avizul de Gospodărire a Apelor nr. 235-IF din 18.10.2019 emis de S.G.A. Ilfov-Bucureşti;

c) Spaţiile verzi propuse prin proiect (teren liber acoperit cu gazon şi arbori plantaţi) vor fi realizate cu respectarea cerinţelor de la Regimul Tehnic din Certificatul de Urbanism menţionat. Acestea vor fi amenajate şi ȋntreţinute pe toată durata de funcţionare a obiectivului;

d) Spaţiile de parcare/staţionare şi manevră auto se vor dimensiona conform Regulamentului General de Urbanism ȋn incinta proprie. Parcajele vor conţine câte un arbore la fiecare patru locuri de parcare;

e) Indicatorii de calitate ai apelor pluviale epurate evacuate la teren se vor ȋncadra ȋn prevederile impuse de H.G. nr. 188/2002 – Anexa nr. 3 – NTPA 001/2002, modificată şi completată prin HG nr. 352/2005;

f) Indicatorii de calitate ai apelor uzate tehnologice evacuate ȋn canalul Dragomireşti-Chitila se vor ȋncadra ȋn prevederile impuse de H.G. nr. 188/2002 – Anexa nr. 3 – NTPA 001/2002, modificată şi completată prin HG nr. 352/2005;

g) Se vor respecta normele de igiena si recomandarile privind mediu de viata al populatiei aprobate cu ordinul Ministerului Sanatatii nr. 119/2014 (distante intre cladiri, insorire, suprafete incaperi, zone de protectie intre functiuni, nivele de zgomot, dotari igienico-sanitare);

h) Spaţiul aferent organizării de şantier se va asigura numai în interiorul incintei proprietate privată;

i) Pe durata execuţiei lucrărilor şi la funcţionarea obiectivului se va avea ȋn vedere evitarea poluării solului şi a subsolului ca urmare a apariţiei unor scurgeri accidentale de produse petroliere sau alte substanţe dăunătoare de la autovehicule/utilaje;

j) Ȋn timpul execuţiei lucrărilor şi a organizării de şantier se vor monta panouri de protecţie, asigurându-se protecţia circulaţiei pietonale şi auto în zonă şi nu se va ocupa domeniul public;

k) Ȋn faza de execuţie a lucrărilor se va evita disconfortul creat prin producerea prafului şi zgomotului, fiind obligatoriu să se respecte normele, standardele şi legislaţia privind protecţia mediului în vigoare (STAS 12574/1987, STAS SR 10009/2017, HG 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor etc), protecţia muncii, tehnica securităţii, sănătatea şi igiena muncii;

l) Gestionarea deşeurilor rezultate atât în perioada de execuţie cât şi în perioada de funcţionare a obiectivului se va face cu respectarea prevederilor Legii nr. 211/2011 privind regimul deşeurilor, Republicată.

m) Pe durata execuţiei lucrărilor şi la funcţionarea obiectivului se vor respecta prevederile următoarelor acte normative:

1. Legea nr. 211/2011 privind regimul deşeurilor, Republicată;

2. H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HG nr. 352/2005;

3. H.G. nr. 1403/2007 privind refacerea zonelor în care solul, subsolul şi ecosistemele terestre au fost afectate şi HG 1408/2007 privind modalităţile de investigare şi evaluare a poluării solului şi subsolului.

4. Legea nr. 104/2011 privind protecţia atmosferei.

*Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime proiectantului lucrării/titularului proiectului*.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă***.

**Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu**.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-02-14), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

***Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii***[***nr. 554/2004***](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-02-14)***, cu modificările și completările ulterioare***.

 **DIRECTOR EXECUTIV,**

**Genica BĂDĂNOIU**

**Șef Serviciu A.A.A.**

**Mircea DUMITRESCU**

**Întocmit,**

**consilier Aurelian MĂTUŞA**